Public procurement notice: Contract Notice
Published: 2024-12-23
Buyer: Úrad pre verejné obstarávanie
Country: SK
Region: SK010
Contract type: Works
Procedure: Open procedure
CPV classification: 42416100 | 45000000: Construction work | 45210000: Building construction work | 45232141 | 45310000
Estimated value: 5117834.85 EUR
Submission deadline: 2025-01-17
Award criteria: price
EU fund: eu-funds

Technical requirements: Podmienky účasti uchádzačov vo verejnom obstarávaní podľa § 32 zákona o verejnom obstarávaní. V súlade s § 32 ods. 1 pis. a) až f) ZVO, verejného obstarávania sa môže zúčastniť len ten, kto spĺňa uvedené podmienky účasti týkajúce sa osobného postavenia.
Uchádzač alebo záujemca nie je povinný predkladať doklady podľa § 32 odseku 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa § 32 odseku 2 písm. a) ZVO, je povinný na účely preukázania podmienky podľa § 32 odseku 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov.
Verejný obstarávateľ má v súčasnosti prístup v súlade so zákonom č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (ďalej len zákon proti byrokracii) k týmto údajom z informačných systémov verejnej správy:
a) k výpisu z registra trestov fyzických osôb a môže nahliadať do zoznamu právoplatne odsúdených právnických osôb vedený GR SR, tzn., že doklad podľa § 32 ods. 2 písm. a) ZVO nie je povinný uchádzač predkladať. Neplatí to však v prípade, ak fyzické osoby, člen/ovia štatutárneho orgánu; člen/ovia dozorného orgánu alebo prokurista/i uchádzača/čov nie je/sú občanom Slovenskej republiky, a právnická osoba nemá sídlo v Slovenskej republike zapísané v registri;
b) k potvrdeniu o nedoplatkoch na zdravotnom poistení a sociálnom poistení, tzn., že doklad podľa § 32 ods. 2 písm. b) ZVO nie je povinný uchádzač predkladať. Neplatí to však v prípade, ak právnické osoby a fyzické osoby, nemajú sídlo, miesto podnikania (zapísané v registri) v Slovenskej republike;
c) k potvrdeniu miestne príslušného daňového úradu a miestne príslušného colného úradu, tzn., že doklad podľa § 32 ods. 2 písm. c) ZVO nie je povinný uchádzač predkladať. Neplatí to však v prípade, ak právnické osoby a fyzické osoby, nemajú sídlo, miesto podnikania (zapísané v registri) v Slovenskej republike
d) k potvrdeniu miestne príslušného súdu, že na jeho majetok nebol vyhlásený konkurz, nie je v reštrukturalizácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, t.zn. že doklad podľa § 32 ods. 2 písm. d) týkajúci sa konkurzu a reštrukturalizácie nie je povinný uchádzač predkladať. Neplatí to však v prípade, ak právnické osoby a fyzické osoby, nemajú sídlo, miesto podnikania (zapísané v registri) v Slovenskej republike.
Upozornenie: Na splnenie podmienky účasti podľa § 32 ods. 1 písm. d) ZVO sa teda vyžaduje preukázanie skutočnosti, že nebol na uchádzačov majetok vyhlásený konkurz, že uchádzač nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, pričom verejný obstarávateľ z informačných systémov verejnej správy nedokáže v súčasnej dobe získať potvrdenie o tom, že uchádzač nie je v likvidácii!
e) k dokladu na preukázanie, že je uchádzač oprávnený dodávať tovar, uskutočňovať stavebné práce alebo poskytovať službu, tzn., že doklad podľa § 32 ods. 2 písm. e) ZVO nie je povinný uchádzač predkladať. Neplatí to však v prípade, ak právnické osoby a fyzické osoby, nemajú sídlo, miesto podnikania (zapísané v registri) v Slovenskej republike.
Úrad pre verejné obstarávanie vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO, a ktorí o zapísanie do zoznamu hospodárskych subjektov požiadali.
Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety zápisom do zoznamu hospodárskych subjektov.

V súlade s § 32 ods. 7 ZVO podmienky účasti podľa § 32 ods. 1 písm. a) ZVO musí spĺňať aj iná osoba ako osoba podľa odseku § 32 ods. 1 písm. a) ZVO, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením	čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety (vzor čestného vyhlásenia nájdete v prílohe k tejto časti podkladov). Upozornenie: Uchádzač predloží len čestné vyhlásenie alebo vyhlásenie, výpis z Registra trestov verejný obstarávateľ nevyžaduje. 

Všetky ďalšie informácie sú uvedené v Súťažných podkladoch k tejto zákazke - časť A.2 Podmienky účasti uchádzačov.
Predmetom verejného obstarávania je realizácia projektu Kultúrne a komunitné centrum Dlhé Hony Trenčín, ktorý bude slúžiť širokej verejnosti, umelcom a podnikateľom k realizácii aktivít v tomto verejnom priestore.
Projekt pretvára lokálne kultúrne a komunitné centrum a integruje existujúce trhovisko a priľahlú zeleň. Svojim „civilným“ architektonický jazykom, vhodnou mierkou a novým verejným priestorom chce prispieť k vytvoreniu funkčnej a udržateľnej lokálnej komunity. 
Cieľom projektu je preukázať možnosť využitia v súlade s platným územným plánom a získanie stavebného povolenia. 
V heterogénnom urbanistickom kontexte sídliska, ktorého pôvodná, rozvoľnená kompozícia bola narušená nekoncepčným umiestnením neskorších objektov, považujeme za nutné, aby centrum svojim objemom a orientáciou jednotlivých prevádzok a vchodov hierarchizovalo priestory vo svojom okolí. Redefinovanie orientácie objektu je základným východiskom návrhu.
Za užívateľsky najatraktívnejší (a najviac využívaný) priestor v území považujeme priestor trhoviska. Ak v budúcnosti dôjde k výstavbe podzemných garáži na mieste súčasného parkoviska (ako to definuje územný plán), význam plochy trhoviska ako ťažiskovej plochy medzi parkom v dotyku s ulicou 28. októbra a predpokladaným verejným priestorom na streche garáže tým len vzrastie. 
Do tohto priestoru orientujeme "čelnú fasádu" kultúrneho centra, respektíve novovytvorenú kolonádu s prechodom do átria. Átrium otvorené (možnosť uzatvorenia formou brán) do trhoviska vytvára potenciál pre expanziu kultúrnych a spoločenských funkcií do verejného priestoru. 
Naopak priestor medzi bývalým objektom NBS a kultúrnym centrom, do ktorého je orientovaný dnešný hlavný vstup získa charakter obslužnej komunikácie. 
Navrhovaná "kolonáda" je mestotvorným prvkom vytvárajúci "buffer" medzi interiérom a exteriérom a súčasne chráni exponované fasády pred prehrievaním a nepriaznivým počasím.

Zákazka je rozdelená na 2 samostatné časti: 
1. časť zákazky – Kultúrne a komunitné centrum Dlhé Hony Trenčín: stavebné práce
2. časť zákazky – Kultúrne a komunitné centrum Dlhé Hony Trenčín: sadové úpravy

Bližší opis predmetu zákazky je uvedený v časti B.1 súťažných podkladov.
stavba je umiestnená na pozemku C-KN parcela č. 756/4 v k.ú. Trenčín, mesto Trenčín, inžinierske siete 756/1, k.ú Trenčín
Podmienky účasti uchádzačov vo verejnom obstarávaní, ktorými preukazuje finančné a ekonomické postavenie podľa § 33 ZVO:
Uchádzač v ponuke predloží nasledovné informácie a dokumenty, ktorými preukazuje svoje finančné alebo ekonomické postavenie:
- Vyjadrenie banky alebo pobočky zahraničnej banky o schopnosti uchádzača plniť svoje finančné záväzky, ku dňu vystavenia potvrdenia (podľa § 33 ods. 1 písm. a) ZVO) nie staršie ako 3 mesiace ku dňu, v ktorom uplynie lehota na predkladanie ponúk. Z predmetného vyjadrenia banky alebo pobočky zahraničnej banky musí byť zrejmé, že uchádzač ku dňu vystavenia vyjadrenia banky nie je v nepovolenom debete, peňažné prostriedky vedené na jeho účte nie sú predmetom exekúcie a v prípade splácania úveru uchádzač dodržiava splátkový kalendár a uvedie aj ďalšie skutočnosti, ak sú relevantné. Verejný obstarávateľ požaduje takéto vyjadrenie od každej banky, v ktorej má uchádzač vedený účet.  V prípade, ak sa banka vyjadrí, že uchádzač je v nepovolenom debete, alebo že jeho účet je predmetom exekúcie alebo že uchádzač nedodržuje splátkový kalendár, je potrebné aby uchádzač doložil aj podrobné zdôvodnenie tohto stavu. V prípade, ak z predložených dokladov alebo z predloženého zdôvodnenia uchádzača bude zrejmé, že uchádzač nie je schopný plniť svoje finančné záväzky, bude z tejto zákazky uchádzač vylúčený.  
- Uchádzač zároveň predloží aj čestné vyhlásenie (podpísané osobou/osobami oprávnenou zastupovať uchádzača), v ktorom presne uvedie, v ktorých bankách má vedený účet (vymenuje všetky banky) a že nemá vedený účet v inej banke (ani v Slovenskej republike a ani v zahraničí). Odporúčaný vzor takéhoto vyhlásenia je uvedený v časti A.2 súťažných podkladov. 
Vyjadrenie banky alebo pobočky zahraničnej banky a čestné vyhlásenie požaduje verejný obstarávateľ predložiť  ako scan originálu rovnopisu alebo ako scan fotokópie originálu.   

Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy alebo koncesnej zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) ZVO a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia hodnotiť existenciu dôvodov na vylúčenie podľa § 40 ods. 8 ZVO.

Bližšie informácie sú uvedené v časti A.2 Súťažných podkladov.
Uchádzač túto podmienku preukazuje:
Zoznamom stavebných prác (podľa § 34 ods. 1 písm. b) ZVO) rovnakého alebo podobného charakteru ako je predmet tejto zákazky (podľa nižšie uvedeného) uskutočnených za predchádzajúcich päť rokov od vyhlásenia verejného obstarávania (tzv. rozhodné obdobie), s uvedením cien, miest a lehôt uskutočnenia stavebných prác.

Zoznam musí byť doplnený potvrdením:
- o uspokojivom vykonaní stavebných prác a 
- zhodnotení uskutočnených stavebných prác podľa obchodných podmienok.

Verejný obstarávateľ taktiež vyžaduje, aby uchádzač uviedol pre každé stavebné práce aj názov odberateľa (tzn. druhej zmluvnej strany), kontaktnú osobu odberateľa a prípadne aj telefón na ňu a aj stručný opis predmetu zmluvy (aby bolo zrejmé, či išlo o práce rovnakého alebo porovnateľného charakteru ako je predmet zákazky, pokiaľ to nie je zrejmé už z názvu „referencie").

Verejný obstarávateľ bude uznávať zo zoznamu stavebných prác len tie časti stavebných prác rovnakého alebo porovnateľného charakteru, ktoré boli uskutočnené v rozhodnom období, ak by išlo o stavebné práce, ktoré boli začaté a/alebo ukončené mimo tohto rozhodného obdobia, uchádzač je povinný v tomto prípade výslovne uviesť k takýmto stavebným prácam (referenciám) aj presný údaj o tom, aký objem prác rovnakého alebo porovnateľného charakteru (v € bez DPH) bol uskutočnený v rozhodnom období. Tzn., že verejný obstarávateľ nebude uznávať práce, ktoré boli vykonané mimo rozhodného obdobia.

Verejný obstarávateľ bude uznávať aj referenciu, ak uchádzač vykonával stavebné práce rovnakého alebo podobného charakteru ako je predmet tejto zákazky ako člen skupiny dodávateľov, resp. ako subdodávateľ, s tým, že musí byť v referencii riadne vyčíslený podiel hodnoty vykonaných stavebných prác v mene „Euro“, ktoré na neho pripadá vo vykonaných stavebných prácach.

Verejný obstarávateľ určil minimálny štandard (úroveň) na preukázanie splnenia tejto podmienky skutočnosť, aby uchádzač preukázal uskutočnenie stavebných prác rovnakého alebo porovnateľného charakteru ako je predmet zákazky (za stavebné práce rovnakého alebo porovnateľného charakteru ako je predmet zákazky sa považujú práce na výstavbe a/alebo rekonštrukcii pozemných stavieb v zmysle § 43a ods. 2 zákona č. 50/1976 Zb. o územnom plánovaní a stavebnom poriadku) v rozhodnom období v kumulatívnom objeme 3.000.000,-€ bez DPH, pričom sa zároveň vyžaduje:
a)	aspoň 1 referencia v minimálnej výške 300.000,-€  bez DPH na montovanú CLT (Cross-Laminated Timber) drevostavbu a
b)	aspoň 1 referencia na realizáciu minimálne 100 m2 zelených striech (a to bez ohľadu na hodnotu tejto referencie v €), pričom verejný obstarávateľ pod pojmom zelená strecha rozumie strechu s vrstvou vegetácie vysadenou na hydroizolačnom systéme. 
Pre odstránenie akýchkoľvek pochybností sa uvádza, že je prípustné, aby referencie uvedené v písmene a) a b) tohto bodu boli preukázané:
a)	samostatnými referenciami alebo 
b)	je prípustné  preukázať ich aj jednou referenciou, ktorá obsahuje obe podmienky (t.z. bude zahŕňať aj drevostavbu a aj zelenú strechu v minimálnych objemoch). 
Zároveň uvádzame, že sumy uvedené v písm. a) a b) tohto bodu sú určené ako minimálne a nie ako kumulatívne - tzn. napr. nie je možné preukázať splnenie podmienky uvedenej v písm. a) viacerými referenciami, ktoré v súčte dosiahnu 300.000,-€ bez DPH, pričom toto rovnako platí aj pre referenciu uvedenú v písm. b) t.z. nie je možné ju „vyskladať“ z menších realizácii – napr. 80 m2 a 20 m2.
Referencie, ktorými uchádzač bude preukazovať referencie uvedené v písmene a) a b) tohto bodu sa započítavajú do kumulatívneho objemu 3.000.000,-€ bez DPH.  

V prípade, ak budú v zmluvnej cene stavebných prác (v referenčnom liste) zarátané aj iné stavebné práce ako požadované, uchádzač je povinný uviesť cenu len za práce rovnakého alebo podobného charakteru, ako je predmet zákazky uvedený v tomto bode (aby verejný obstarávateľ mohol vyhodnotiť splnenie požadovanej minimálnej úrovne).